El Pilar Ikastetxea (Madril)

Pilarreko Gure Ama Ikastetxea (gaztelaniaz: Colegio Nuestra Señora del Pilar), arruntki El Pilar deitua, itunpeko ikastetxe pribatu katolikoa da, Domingo Lázaro Fundazioaren jabetzakoa eta marianistek kudeatzen dutena. Madrilgo Salamanca auzoan dago. 1920ko hamarkadatik aurrera, Domingo Lázaro Anaiaren zuzendaritzapean, Espainiako hiriburuko ikastetxe handietako bat izatera pasa zen. Hezkuntza humanista eta liberala du ezaugarri, eta hainbat arlotako pertsonaia ospetsuak izan ditu ikasleen artean. Zehazki, joera guztietako politikari espainiarren proportzio handi bat ikasgeletatik igaro zen. Eraikin monumental batean du egoitza, estilo neogotiko eta modernista duena. Gaur egun, bi sexuetako 1850 ikasle inguru eta 110 irakasle ditu, eta mende bat baino gehiagoz Madrilgo eliteen erreferentziazko ikastetxea izan da. Erreferentziak Kanpo estekak